Իսմայիլ Ահմետով

Իսմայիլ Թիմիրովիչ Ահմետով (, ), ռուս գործարար, բարեգործ, խճանկարների հավաքորդ։

Բիզնես 
Ծնվել է Ղազախստանում։ Չելյաբինսկի պետական համալսարանի ֆիզիկա ֆակուլտետի շրջանավարտ է։

2019 թվականին «БИЗНЕС Online» հրատարակությունը նրան ընդգրկել է «Մոսկվայի թոփ-50 թաթարների» ցանկում։

Շինարար է և շինանյութերի խոշոր արտադրող։ Arch-Skin ընկերության սեփականատեր։ БАРС ընկերությունների խմբի հիմնադիր (1995) և սեփականատեր։ Laminam Rus (2013) գործարանի հիմնադիրն է, որը Կալուգայի մարզի իտալական «Laminam» ֆիրմայի ներկայացուցիչն է։

Մասնագիտացված է իտալական խճանկարչության մեջ։ Հրատարակում է խճանկարի արվեստին նվիրված Solo Mosaico ամսագիրը։ Ահմետովի խճանկարների գործարանները գտնվում են Ռուսաստանում և Իտալիայում։  Իսկ Բալաբանովոյում գտնվում է գեղարվեստի արհեստանոցը, արտ-նստավայրը (հիմնադրված՝ 2005 թվականին), որտեղ Ահմետովը ինքն է աշխատում խճանկարի տեխնիկայի վրա և այն տրամադրում է արվեստագետներին։

Խճանկար և ցուցահանդեսներ 
Խճանկարների հավաքորդ։

Իսմաիլ Ահմետովի անվան կրթության զարգացման և մշակույթի աջակցության հիմնադրամի հիմնադիր (2011)։

Իսմայիլ Ահմետովի հիմնադրամի ժամանակակից խճանկարային արվեստի հավաքածուն 2016 թվականի դրությամբ ավելի քան 300 ցուցանմուշ է ունեցել․ այդ տարի Կազանում՝ բաց երկնքի տակ՝ «Ղազախստանի կրեմլ» թանգարան-արգելոցում և «Մանեժ» ցուցասրահում, ներկայացվել է հավաքածուի 20 աշխատանքներից ցուցահանդես։

Հիմնադրամի մեկ այլ ցուցահանդես, որն ուներ «Reliquarium» անունը, 2011 թվականին ընդգրկվել է Մոսկվայի չորրորդ ժամանակակից արվեստի բիենալեի ծրագրում։ 2013 թվականին Ղազախստանում անցկացվել է Հիմնադրամի «Musivum խճանկարները Ղազախական կրեմլում» ցուցահանդեսը։ 2009 թվականին Հիմնադրամը Շչուսևի անվան թանգարանում կազմակերպել է «Նկարիչը և խճանկարչությունը» ցուցահանդեսը, 2015 թվականին նույն տեղում Վ․ Նասեդկինի «Լույսի երկրաչափություն» ցուցահանդեսը, «Ոսկե գետ» ինստալյացիան։ 2014 թվականին Հիմնադրամը Պետերբուրգում ներկայացրել է իտալացի նկարիչներ Մարկո Բրավուրայի, Մարկո դե Լուկայի և Վերդիանո Մարցիի «Ռետրոսպեկտիվա 1965-2014» ցուցահանդեսը։ Ֆոնդը նաև (պաշտոնապես լուծարվել է 2019 թվականին) հանդես է եկել որպես խճանկարների ինստալյացիաների հետ կապված մի շարք այլ ցուցահանդեսային նախագծերի կազմակերպիչ և հովանավոր։

Հիմնադրամի աջակցության շնորհիվ Տարուսում հիմնադրվել է «Ընդհանուրի մաս» խճանկարային արհեստանոց-ստուդիան, որի ղեկավարը՝ Վլադիմիր Ամելին, իտալացի վարպետ Մարկո Բրավուրի աշակերտն էր։ Իտալացի խճանկարիչը «Նոր թերթի» և Elle Decoration-ի խոսքերով հենց Ահմետովի պատճառով է տեղափոխվել Տարոսու ապրելու։ Բրավուրան բարեգործի մասին խոսել է հիացմունքով։

Բարեգործություն 
Համազգային «Տարվա բարեգործ» մրցանակի դափնեկիր (2016)՝ շնորհված Ռուսաստանի Դաշնության Կրթության նախարարության կողմից։

Ահմետովը ապրում է Տարուսում (Կալուգայի մարզ), որտեղ իրագործվում է նրա մշակութային նախագծերի մեծ մասը։ Նպաստել է Տարուսի մանկական արվեստի դպրոցի գեղարվեսի բաժնի աշխատանքներին․ գնել է նախկին հիվանդանոցի դատարկ շենքը (1870 թվական), վերանորոգել և վարձով հետ վերադարձրել քաղաքին՝ խորհրդանշական 1 ռուբլի վճարով, որպիսի արվեստի դպրոցը սկսի աշխատել, նա լրացուցիչ ձեռք է բերել սենյակների և պարապմունքների համար սարքավորումներ;

Նրա իրականացրած այլ բարեգործական աշխատանքներն են՝ տեղի մանկական գրադարանի ճակատի վերանորոգում, նաև հովանավորել է Տարուսի Կամերային նվագախումբը (դիրիժոր՝ Իվան Վելիկանով)։

Դպրոց 
«Homogarmonicus» դպրոցի հիմնադիրն է (2012), որը բաժանմունքներ ունի Մոսկվայում և Տարուսում։

Հինգ երեխաների հայր է։

Ծանոթագրություններ

Արտաքին հղումներ 

 Интервью на радио Маяк 

Ռուս հավաքորդներ
Հավաքորդներ